Agyare Koi Larbi

Agyare Koi Larbi (wɔwoo no wɔ Mumu da ɔtɔ do eduonu esia wɔ mfe apem ahankron eduanan akron mu - 26 December 1949ɔ nna ɔyɛ Ghana amanyɛnyi na mbrahyɛbaguanyi wɔ mbrahyɛbagua fie a ɔtɔ ebien na ebaasa wɔ "4th Republic" mu. Ɔyɛ nkan mbrahyɛbaguanyi dze ma nkan Akropong amabatow mpasua a seseiara ɔyɛ Akuapem North ambatow mpasua a ɔwɔ Epuei Mantɔw mu wɔ Ghana. Larbi ka nkan mbrahyɛbagua fie kuw a wɔhwɛ nwomasua do ho. Owui wɔ Nkran wɔ Ɔberɛfɛw da ɔtɔ do du wɔ mfe mpem ebien na awɔtwe mu(10 November 2008ɔ.

 Amanyɛsɛm 
Larbi ka mpanyimfo a wɔdze NPP amanyɛkuw no bɔbɔɔ adze. Ɔyɛɛ mbrahyɛbaguanyi mpɛn ebien wɔ nkan Akropong ambatow mpasua a seseiara ɔyɛ Akuapem North ambatow mpasua wɔ NPP amanyɛkuw ne dzin mu fitsi mfe apem ahankron eduokron esuon(1997ɔ dze kɔpem mfe mpem ebien na anan(2004ɔ mu. Ɔhyɛɛ ne mbrahyɛbagua fie edwuma ase wɔ ber a ogyinae wɔ mfe apem ahankron eduokron esia(1996ɔ ambatow no mu, na ɔdze amba dodow a ɔyɛ 14,590 dzii nkonyim.

Ɔsan so gyinae wɔ mfe mpem ebien(2000ɔ Ghana ambatow no mu na ɔsan so nyaa ne dzibew bio dɛ mbrahyɛbaguanyi dze ma Akronpong ambatow mpasua do wɔ mbrahyɛbagua fie a ɔtɔ ebiasa wɔ "4th Republic" mu, a onyaa amba dodow a ɔyɛ 8,659 a ɔyɛ ɔha nkyɛmu eduasa biako ekyir pɔw kor(31.1%ɔ ma nkaafo a wɔyɛ Anthony Gyampo a ɔyɛ NDC amanyɛkuwnyi nyaa 8,625 a ɔyɛ ɔha nkyɛmu eduasa biako(31.0%ɔ, Albert Gyang Boohene nyaa 5,113 a ɔyɛ ɔha nkyɛmu duawɔtwe ekyir pɔw anan(18.4%ɔ, Nana Esi Howe Botsio nyaa 4,394 a ɔyɛ ɔha nkyɛmu duenum ekyir pɔw awɔtwe(15.8%ɔ, Sakyi Boafo Akuffo a ɔyɛ CPP amanyɛkuwnyi nyaa 914 a ɔyɛ 03.3% na Kofi Koranteng a ɔyɛ PNC amanyɛkuwnyi nyaa 136 a ɔyɛ 00.5%. Larbi ansan egyina bio wɔ ambatow mu ber a ne mber no so no.

 N'abrabɔ 
Nna Larbi yɛ Kristonyi a ɔwaree nyaa mba ebiasa.

 Owu 
Owuu wɔ Korle-Bu Teaching Hospital wɔ mfe mpem ebien na awɔtwe(2008ɔ mu ber a yarba bi bɔɔ no.

Nkyekyεmu:Ghana mbrahyɛbaguafo 1997-2001
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001